ŠVIEČIAMŲJŲ STRAIPSNIŲ RENGIMO IR JŲ SKLAIDOS PASLAUGŲ PIRKIMO SUTARTIS

2025 m.                        d. Nr. 
Vilnius

UAB „VAATC“, juridinio asmens kodas 181705485, atstovaujama direktoriaus Tomo Vaitkevičiaus, veikiančio pagal bendrovės įstatus, (toliau – Paslaugų gavėjas) ir,
<pirkimą laimėjusio Paslaugų teikėjo pavadinimas>, juridinio asmens kodas <nurodomas>, atstovaujama <pareigos, vardas ir pavardė>, veikiančio(-ios) pagal <nurodomas atstovavimo pagrindas> (toliau – Paslaugų teikėjas), toliau Paslaugų gavėjas ir Paslaugų teikėjas kartu vadinami šalimis, o kiekvienas atskirai – šalimi, sudarė šią šviečiamųjų straipsnių rengimo ir jų sklaidos paslaugų pirkimo sutartį (toliau – Sutartis) ir susitarė dėl žemiau išvardintų sąlygų.
Sutartis sudaryta vadovaujantis Lietuvos Respublikos viešųjų pirkimų įstatymu, Mažos vertės pirkimų tvarkos aprašu, patvirtintu 2017 m. birželio 28 d. Viešųjų pirkimų tarnybos direktoriaus įsakymu Nr. 1S-97 ir kitais civilinius teisinius santykius reglamentuojančiais teisės aktais. Sutarties sudarymo pagrindas – <bus nurodyta įvykdžius pirkimo procedūras>.      

I. SUTARTIES OBJEKTAS IR KAINA
1. Sutarties objektas – šviečiamųjų straipsnių rengimo ir jų sklaidos paslaugos (toliau – paslaugos), kurios detalizuotos techninėje specifikacijoje, kuri yra Sutarties 1 priedas. 
2. Pradinės Sutarties vertė (maksimali lėšų suma, kurią Paslaugų gavėjas planuoja skirti Sutartyje numatytų paslaugų ir prekių įsigijimui) – 20 000,00 Eur be pridėtinės vertės mokesčio (toliau – PVM).
3. Sutarčiai taikomos fiksuoto įkainio kainodaros taisyklės. Paslaugų teikėjo pasiūlyme nurodyti įkainiai turi apimti visus mokesčius bei visas tiesiogines ir netiesiogines išlaidas, susijusias su Sutarties vykdymu.
4. Paslaugų teikėjo pasiūlyme nurodyti įkainiai gali būti perskaičiuojami:
4.1. dėl pasikeitusio PVM. Perskaičiavimas atliekamas tokia tvarka:
4.1.1. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiamas PVM tarifas;
4.1.2. perskaičiavimo formulė: pasikeitus PVM tarifo dydžiui, įkainyje esantis PVM tarifas, keičiamas (mažinamas ar didinamas) pagal Lietuvos Respublikos galiojančius teisės aktus;
4.1.3. įkainių pakeitimas dėl pasikeitusių mokesčių įforminamas papildomu Šalių susitarimu;
4.1.4. perskaičiuoti įkainiai pradedami taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiamas PVM tarifas, nurodytos tarifo įsigaliojimo dienos.
4.2. dėl bendro kainų lygio pokyčio bet kurios iš šalių rašytiniu prašymu. Perskaičiavimas atliekamas tokia tvarka:
[bookmark: _Hlk134009804]4.2.1. paslaugų įkainiai gali būti perskaičiuojami, jeigu Valstybės duomenų agentūros (www.stat.gov.lt) kas ketvirtį skelbiamo Ūkio subjektams suteiktų paslaugų grupės „J58. Leidybinė veikla“ kainų indekso reikšmė pakinta daugiau kaip 5 % (toliau – indeksas); 
4.2.2. įkainis perskaičiuojamas jį padauginant iš indekso pokyčio koeficiento, kuris apskaičiuojamas pagal toliau nurodytą formulę:

, kur
	
a1 – perskaičiuotas (pakeistas) įkainis Eur be PVM;
a – įkainis Eur be PVM (jei buvo perskaičiuotas, tai po perskaičiavimo);
k – pagal Ūkio subjektams suteiktų paslaugų grupės „J58. Leidybinė veikla“ kainų indeksą apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
, (proc.)

Ind (naujausias) – kreipimosi dėl kainos perskaičiavimo išsiuntimo kitai šaliai datą (ketvirtį) naujausias paskelbtas Ūkio subjektams suteiktų paslaugų grupės „J58. Leidybinė veikla“ kainų indeksas.
Ind (pradžia) – laikotarpio pradžios datos (ketvirčio) paskelbtas Ūkio subjektams suteiktų paslaugų grupės „J58. Leidybinė veikla“ kainų indeksas. Pirmojo perskaičiavimo atveju laikotarpio pradžia (ketvirtis) yra šios Sutarties sudarymo ketvirtis. 

Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) skaičiavimams naudojamas suapvalinus iki vieno skaitmens po kablelio. Perskaičiuotas (pakeistas) įkainis apvalinamas iki dviejų skaitmenų po kablelio tikslumu.

4.2.3. pirmoji įkainių peržiūra gali būti atliekama ne anksčiau nei po 6 mėnesių po Sutarties įsigaliojimo;
4.2.4. susitarimas dėl įkainių perskaičiavimo (keitimo) pasirašomas ne vėliau kaip per 10 darbo dienų nuo prašymo perskaičiuoti įkainį gavimo dienos. Šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius;
4.2.5. perskaičiuotas įkainis taikomas tik Paslaugų gavėjo mokėjimams pagal Sutartį už
atliktas paslaugas po indeksavimo.
[bookmark: _Hlk169505041]5. Paslaugų gavėjas neįsipareigoja nupirkti paslaugų už maksimalią Sutartyje nurodytą lėšų sumą per Sutarties galiojimo laikotarpį. Paslaugos bus perkamos pagal faktinį Paslaugų gavėjo poreikį.

II. SUTARTIES GALIOJIMAS IR PASLAUGŲ TEIKIMO TERMINAI
6. Sutartis įsigalioja ją pasirašius abiem Sutarties šalims ir galioja 12 mėnesių. Jei nei viena iš šalių likus ne mažiau kaip dviem mėnesiams iki Sutarties galiojimo termino pabaigos nepateikia kitai šaliai raštiško pranešimo apie sprendimą toliau Sutarties netęsti, laikoma, kad ši Sutartis pratęsiama sekančiam 6 mėnesių laikotarpiui, kuris laikomas nauju sutarties galiojimo terminu. Bendras Sutarties su pratęsimu galiojimo terminas negali būti ilgesnis nei 18 mėnesių. Sutartis pasibaigia bet kuriuo metu, kai išnaudojama visa pradinės Sutarties vertė.
7. Konkretūs paslaugų teikimo terminai nurodyti Sutarties 1 priede – techninėje specifikacijoje.

III. ATSISKAITYMAI IR MOKĖJIMAI
8. Atsiskaitymas už suteiktas paslaugas vykdomas pagal Sutarties 2 priede fiksuotus įkainius.
9. [bookmark: _Hlk174231786]Paslaugų teikėjas, suteikęs paslaugas surašo ir Paslaugų gavėjui pateikia perdavimo – priėmimo aktą (arba kitą lygiavertį dokumentą), kuriame nurodomos suteiktos paslaugos, jų apimtys ir įkainiai. Paslaugų teikėjas, gavęs Paslaugų gavėjo atstovo, patvirtinant šioje Sutartyje nustatytus reikalavimus atitinkančių paslaugų suteikimą, pasirašytą perdavimo – priėmimo aktą (arba kitą lygiavertį dokumentą), išrašo PVM sąskaitą – faktūrą. 
10. Mokėjimai Paslaugų teikėjui atliekami eurais per 30 kalendorinių dienų nuo PVM sąskaitos – faktūros bei lydinčiųjų dokumentų pateikimo sąskaitų administravimo bendrojoje informacinėje sistemoje SABIS dienos. Paslaugų teikėjo PVM sąskaita – faktūra už praėjusį mėnesį suteiktas paslaugas privalo būti pateikta iki einamojo mėnesio 10 dienos ir atitikti Lietuvos Respublikos teisės aktų reikalavimus. PVM sąskaitoje – faktūroje papildomai turi būti nurodyta Sutarties data ir numeris.   
11. Už tinkamai suteiktas ir priimtas paslaugas Paslaugų gavėjas su Paslaugų teikėju atsiskaito mokėjimo pavedimu į Sutarties rekvizituose nurodytą Paslaugų teikėjo banko sąskaitą. 
12. Paslaugų gavėjas turi teisę sulaikyti mokėjimą pagal šią Sutartį kol Paslaugų teikėjas neištaiso paslaugų suteikimo trūkumų, jeigu paslaugos suteiktos netinkamai (nekokybiškai).
13. Paslaugų gavėjas numato tiesioginio atsiskaitymo su subtiekėjais galimybę (jei tokie pasitelkiami). Ne vėliau kaip per 3 darbo dienas nuo informacijos apie Paslaugų teikėjo šioje Sutartyje nustatyta tvarka pasitelktus subtiekėjus gavimo, Paslaugų gavėjas raštu informuoja subtiekėjus apie Paslaugų gavėjo tiesioginio atsiskaitymo su subtiekėjais galimybę. Subtiekėjui pageidaujant (pateikiant prašymą raštu) mokėjimai gali būti mokami tiesiogiai subtiekėjui. Tuo tikslu turi būti sudaroma trišalė sutartis tarp Paslaugų gavėjo, Paslaugų teikėjo ir konkretaus subtiekėjo. Paslaugų teikėjas turi teisę prieštarauti nepagrįstiems mokėjimams, pateikdamas raštišką tokio prieštaravimo Paslaugų gavėjui ir subtiekėjui pagrindimą. Tokia trišalė sutartis laikoma sudėtine šios Sutarties dalimi.

IV. ŠALIŲ ĮSIPAREIGOJIMAI IR TEISĖS
14. Paslaugų teikėjas įsipareigoja:
14.1. suteikti kokybiškas Sutartyje, jos prieduose ir teisės aktuose nustatytus reikalavimus atitinkančias paslaugas;
14.2. užtikrinti, kad Paslaugų gavėjui paslaugos būtų suteiktos reikiama apimtimi ir reikiamu laiku;
14.3. nedelsiant reaguoti, jei Paslaugų gavėjas pareiškia pastabas dėl teikiamų paslaugų kokybės, jei paslaugos atliekamos ne laiku, netinkamai ir (ar) nerūpestingai;
14.4. sudarius Sutartį, bet ne vėliau negu pradėjus vykdyti Sutartį, pranešti Paslaugų gavėjui tuo metu žinomų subteikėjų pavadinimus (jei vykdant Sutartį pasitelkiami subteikėjai), kontaktinius duomenis ir jų atstovus, taip pat informuoti apie minėtos informacijos pasikeitimus visą Sutarties vykdymo laikotarpį bei apie naujus subtiekėjus, kuriuos jis ketina pasitelkti vėliau;
14.5. nedelsiant raštu informuoti Paslaugų gavėją apie Sutarties vykdymo metu atsiradusias aplinkybes, trukdančias teikti paslaugas, nurodant aplinkybių priežastis ir numatomą trukmę. Paslaugų teikėjas patvirtina ir garantuoja, kad ši sąlyga nėra suprantama kaip leidimas suteikti paslaugas vėliau, nei numatyta Sutartyje;
14.6. užtikrinti paslaugų teikimo metu sužinotos Paslaugų gavėjo konfidencialios informacijos saugumą bei neatskleidimą tretiesiems asmenims;
14.7. gauti išankstinį raštišką Paslaugų gavėjo pritarimą, norėdamas perleisti įsipareigojimų pagal Sutartį vykdymą tretiesiems asmenims;
14.8. vykdyti kitas Sutartyje, jos prieduose bei teisės aktuose numatytas pareigas.
15. Paslaugų teikėjas turi teisę gauti mokėjimus pagal Sutartį su sąlyga, kad jis tinkamai ir laiku vykdo Sutartį.
16. Paslaugų gavėjas įsipareigoja:
16.1. sumokėti už paslaugas Sutartyje nustatyta tvarka; 
16.2. priimti visus reikalingus sprendimus ir/ar atlikti kitus veiksmus, kurie yra būtini Paslaugų teikėjui šioje Sutartyje numatytoms paslaugoms teikti;
17. Paslaugų gavėjas turi teisę reikalauti, kad Paslaugų teikėjas laiku ir tinkamai įvykdytų šia Sutartimi nustatytus Paslaugų teikėjo įsipareigojimus.

V. ŠALIŲ ATSAKOMYBĖ
18. Paslaugų teikėjas garantuoja paslaugų kokybę. Paslaugų teikėjas užtikrina, kad suteiktos paslaugos atitiks Paslaugų gavėjo nurodytus reikalavimus ir nebus pažeistos galiojančių teisės aktų nuostatos.
19. Paslaugų teikėjui vėluojant įvykdyti bet kurį techninėje specifikacijoje numatytą įsipareigojimą, jis už kiekvieną vėlavimo dieną moka Paslaugų gavėjui 0,15 proc. dydžio delspinigius nuo pradinės Sutarties vertės be PVM. Jeigu vėlavimas trunka ilgiau kaip 10 dienų, tai laikoma esminiu Sutarties pažeidimu, dėl kurio Paslaugų gavėjas turi teisę vienašališkai nutraukti Sutartį, o Paslaugų teikėjas įsipareigoja atlyginti Paslaugų gavėjui dėl to jo patirtus nuostolius, kurių nepadengia priskaičiuotos netesybos (įskaitant, bet neapsiribojant, kainų skirtumą, susidarantį įsigyjant paslaugas iš trečiųjų asmenų). Paslaugų gavėjui nepasinaudojus šia teise, netesybos skaičiuojamos toliau.
20. Paslaugų teikėjas netinkamai įvykdęs bet kurį techninėje specifikacijoje nurodytą įsipareigojimą, kai pažeidimas nėra susijęs su termino įvykdyti įsipareigojimą pažeidimu, turi ištaisyti paslaugų suteikimo trūkumus per Paslaugų gavėjo nurodytą terminą. Jeigu Paslaugų teikėjas to nepadaro, jis turi sumokėti Paslaugų gavėjui 300 Eur baudą. Paslaugų kokybės reikalavimų pažeidimas laikomas esminiu Sutarties pažeidimu, dėl kurio Paslaugų gavėjas turi teisę vienašališkai nutraukti Sutartį ir įsigyti paslaugas iš trečiųjų asmenų. Šiuo atveju Paslaugų teikėjas turi atlyginti Paslaugų gavėjui patirtus nuostolius, kurių nepadengia bauda (įskaitant, bet neapsiribojant, kainų skirtumą, susidarantį įsigyjant paslaugas iš trečiųjų asmenų). 
21. Paslaugų gavėjas turi teisę vienašališkai išskaičiuoti pagal 18 ir 19 punktus priskaičiuotas sumas iš Paslaugų teikėjui mokėtinų sumų.
22. Paslaugų gavėjas, dėl savo kaltės vėluojantis atsiskaityti už priimtas paslaugas, Paslaugų teikėjui raštu pareikalavus, moka 0,05 proc. dydžio delspinigius nuo neapmokėtos sąskaitos – faktūros sumos už kiekvieną uždelstą dieną.
23. Netesybų sumokėjimas neatleidžia šalių nuo pareigos vykdyti Sutartyje prisiimtus įsipareigojimus.
24. Paslaugų teikėjas bet kokiu atveju atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys.

[bookmark: _Hlk513208769]VI. SUBTIEKĖJAI. SUBTIEKĖJŲ IR SPECIALISTŲ KEITIMO TVARKA
24. Sutarčiai vykdyti pasitelkiami šie subtiekėjai: [surašyti Paslaugų tiekėjo pasiūlyme nurodytus subtiekėjus, jeigu tokių nėra, parašyti žodį „nėra“]. Paslaugų teikėjas įsipareigoja ne vėliau negu Sutartis pradedama vykdyti, Paslaugų gavėjui pranešti tuo metu žinomų subtiekėjų pavadinimus, kontaktinius duomenis ir jų atstovus.
25. Sutarties galiojimo metu subtiekėjų keitimas vietomis tarp Sutartyje numatytų subtiekėjų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subtiekėjui, papildomų ar naujų (tuo atveju, kai teikiant pasiūlymą subtiekėjai nebuvo žinomi) subtiekėjų pasitelkimas arba Sutartyje numatytų subtiekėjų atsisakymas galimas tik raštu apie tai informavus Paslaugų gavėją.
26. Pakeitus Sutartyje numatytus subtiekėjus vietomis, perdavus didesnę (mažesnę) Sutarties dalį (veiklą), negu buvo suderinta, kitam Sutartyje numatytam subtiekėjui, ir (ar) pasitelkus papildomus ar naujus subtiekėjus, subtiekėjai gali pradėti vykdyti Sutartį, tik Paslaugų gavėjui pasirašius papildomą susitarimą prie Sutarties. Šiame susitarime nurodoma pagrindinė informacija apie subtiekėją ir Sutarties dalis (veikla), kuriai jis yra pasitelkiamas. Šis susitarimas tampa neatskiriama Sutarties dalimi.
27. Jei Sutartyje keičiami subtiekėjai, kurių pajėgumais kvalifikacijai pagrįsti rėmėsi Paslaugų teikėjas, kartu su informacija apie naujus subtiekėjus turi būti pateikti naujo subtiekėjo pašalinimo pagrindų nebuvimą (jeigu taikoma) ir atitiktį kvalifikaciniams reikalavimams patvirtinantys dokumentai. Šie dokumentai pateikiami tai dienai, kai Paslaugų teikėjas kreipiasi į Paslaugų gavėją su prašymu pakeisti subtiekėjus. Naujo subtiekėjo kvalifikacija turi būti ne žemesnė nei buvo reikalaujama pirkimo dokumentuose.
28.  Tais atvejais, kai kvalifikacijai pagrįsti Paslaugų teikėjas nesiremia subtiekėjų pajėgumais, Paslaugų gavėjas netikrina šių subtiekėjų pašalinimo pagrindų (jeigu taikoma).
29.  Pakeitus Sutartyje numatytus subtiekėjus vietomis, perdavus didesnę (mažesnę) Sutarties dalį (veiklą), negu buvo suderinta, kitam Sutartyje numatytam subtiekėjui, ir (ar) pasitelkus papildomus ar naujus subtiekėjus, subtiekėjai gali pradėti vykdyti Sutartį, tik Paslaugų gavėjui pasirašius papildomą susitarimą prie Sutarties. Šiame susitarime nurodoma pagrindinė informacija apie subtiekėją ir Sutarties dalis (veikla), kuriai jis yra pasitelkiamas. Šis susitarimas tampa neatskiriama Sutarties dalimi.
30. Sutarties įgyvendinimo metu Paslaugų gavėjo reikalavimu ir Paslaugų teikėjo prašymu gali būti keičiami specialistai, Paslaugų teikėjo pasitelkti Sutarčiai vykdyti.
31.  Paslaugų gavėjas turi teisę Paslaugų teikėjo pareikalauti pakeisti specialistą dėl jo netinkamų veiksmų įgyvendinant Sutartį. Tokiu atveju Paslaugų gavėjas raštu informuoja Paslaugų teikėją apie netinkamus specialisto veiksmus ir pareikalauja pakeisti specialistą. Paslaugų teikėjas, gavęs Paslaugų gavėjo reikalavimą, per 5 (penkias) darbo dienas privalo pakeisti tokį specialistą į kitą specialistą, kuris atitinka viešojo pirkimo sąlygose tos srities specialistui taikytus kvalifikacinius reikalavimus. 
32. Paslaugų teikėjas turi teisę prašyti Paslaugų gavėjo pakeisti Paslaugų teikėjo pasitelktą specialistą tuo atveju, jei specialistas yra atleidžiamas, išeina iš darbo, ar dėl kitų priežasčių daugiau kaip 10 (dešimt) darbo dienų negali vykdyti savo pareigų, susijusių su Sutarties įgyvendinimu. Paslaugų teikėjas savo prašymą dėl specialisto pakeitimo Paslaugų gavėjui pateikia raštu, nurodydamas pakeitimo priežastis bei pridėdamas dokumentus, patvirtinančius specialisto atitikimą viešojo pirkimo sąlygose nurodytiems kvalifikaciniams reikalavimams.

VII. SUTARTIES PAKEITIMAS IR NUTRAUKIMAS
33. Sutarties vykdymo laikotarpiu Sutarties sąlygos gali būti keičiamos vadovaujantis Lietuvos Respublikos viešųjų pirkimų įstatymu.
34. Sutarties vykdymas stabdomas šiais atvejais:
34.1. esant nuo Paslaugų gavėjo priklausančių aplinkybių, dėl kurių Paslaugų gavėjas negali priimti paslaugų. Paslaugų gavėjas turi teisę reikalauti sustabdyti paslaugų teikimą iki atitinkamų aplinkybių pasibaigimo;
34.2. esant nenugalimos jėgos (force majeure) aplinkybėms – paslaugų suteikimo terminas stabdomas nuo kliūties atsiradimo momento arba jeigu apie ją nėra operatyviai (ne vėliau kaip 5 dienas) pranešta, nuo pranešimo momento;
34.3. esant ne nuo Šalių priklausančių aplinkybių (pvz. trečiųjų asmenų veikimas/neveikimas). Paslaugų teikėjas turi teisę prašyti sustabdyti paslaugų teikimą iki atitinkamų aplinkybių pasibaigimo;
34.4. jei manoma, kad dėl esminių klaidų ar pažeidimų Sutartis tampa negaliojančia, – kad būtų galima patikrinti, ar iš tikrųjų buvo padarytos esminės klaidos ar pažeidimai. Jei įtarimai nepasitvirtina, Sutartis vėl pradedama vykdyti. Esminė klaida ar pažeidimas – tai bet koks Sutarties, galiojančio teisės akto pažeidimas ar teismo sprendimo nevykdymas, atsiradęs dėl veikimo ar neveikimo;
35. Jeigu Sutartyje numatytų prievolių įvykdymo terminai buvo sustabdyti Sutartyje nustatytais pagrindais, jie atnaujinami pasibaigus sustabdymą lėmusioms aplinkybėms. Atnaujinus Sutarties vykdymą, neįvykdytų prievolių įvykdymo terminai ir Sutarties galiojimas pratęsiami tokiam terminui, kiek buvo likę laiko jų įvykdymui (Sutarties galiojimui) jų sustabdymo metu.
36. Sutartis gali būti nutraukta raštišku šalių susitarimu, taip pat vadovaujantis Lietuvos Respublikos civiliniame kodekse ir/arba Lietuvos Respublikos viešųjų pirkimų įstatymo 90 straipsnyje numatytais pagrindais.
37. Paslaugų gavėjas prieš 14 kalendorinių dienų raštu įspėjęs Paslaugų teikėją turi teisę vienašališkai nutraukti Sutartį.
38. Paslaugų gavėjas prieš 5 kalendorines dienas raštu įspėjęs Paslaugų teikėją gali nutraukti Sutartį dėl esminio jos pažeidimo.
39. Paslaugų teikėjas, prieš 5 kalendorines dienas raštu įspėjęs Paslaugų gavėją, gali nutraukti Sutartį, jei Paslaugų gavėjas ilgiau kaip 30 dienų vėluoja atsiskaityti pagal Sutartį.
40. Nutraukus Sutartį dėl Paslaugų teikėjo padaryto esminio Sutarties pažeidimo, Paslaugų teikėjas privalo sumokėti 10 proc. nuo pradinės Sutarties vertės dydžio baudą, kuri laikytina minimaliais Paslaugų gavėjo nuostoliais. Baudos sumokėjimas nesiejamas su visišku Paslaugų gavėjo patirtų nuostolių atlyginimu ir neatleidžia Paslaugų teikėjo nuo pareigos juos visiškai atlyginti. Paslaugų gavėjas turi teisę išskaičiuoti baudą iš Paslaugų teikėjui mokėtinų sumų, o jei mokėtinų sumų nėra, Paslaugų teikėjas privalo sumokėti baudą per 5 darbo dienas nuo Paslaugų gavėjo rašytinio pareikalavimo gavimo dienos.

VIII. ŠALIŲ SUSIRAŠINĖJIMAS IR PRANEŠIMAI
41. Visi šalių pranešimai, prašymai, reikalavimai, pretenzijos, sutikimai, susiję su šia Sutartimi, sudaromi žodžiu ir/arba raštu ir siunčiami registruotu laišku, faksu, el. paštu arba įteikiami pasirašytinai adresais, nurodytais šios Sutarties rekvizituose. 
42. Jeigu keičiasi šalies buveinė, adresas korespondencijai ir (ar) kiti rekvizitai, reikšmingi Sutarties vykdymui bei su tuo susijusiam susirašinėjimui, tai šalis privalo apie tai informuoti kitą šalį ne vėliau kaip per 3 (tris) darbo dienas nuo atitinkamo pasikeitimo. Šalis, neįvykdžiusi šio reikalavimo, negali pareikšti pretenzijų ar atsikirtimų, kad kitos šalies veiksmai, atlikti pagal paskutinius pastarajai žinomus rekvizitus, neatitinka Sutarties sąlygų, arba kad ji negavo pranešimų, siųstų pagal tuos rekvizitus.

IX. UŽ SUTARTIES TINKAMĄ VYKDYMĄ ATSAKINGI ASMENYS
43. Už Sutarties tinkamą vykdymą Paslaugų teikėjas skiria atsakingu(-a) <pareigos, vardas ir pavardė> (tel. Nr. <nurodomas>, el. paštas <nurodomas>). Šis asmuo bus atsakingas už Sutartyje numatytos veiklos koordinavimą pagal Paslaugų teikėjui priskirtinus įsipareigojimus ir teises, reikiamų sprendimų priėmimo organizavimą, pagal Sutartį numatytų paslaugų teikimo koordinavimą, Paslaugų teikėjo pateikiamų dokumentų, įskaitant PVM sąskaitas – faktūras ir paslaugų priėmimo-perdavimo aktus, teikimą.
44. Pagrindiniu atsakingu už  Sutarties tinkamą vykdymą Paslaugų gavėjas skiria projektų vadovę Reginą Janutėnienę (tel. Nr. +370 696 41787, el. paštas reginaj@vaatc.lt), kuri koordinuoja šios Sutarties vykdymą - organizuoja Paslaugų gavėjo įsipareigojimų vykdymą, tikrina paslaugų kokybę ir atitiktį Sutarties sąlygų reikalavimams, priima paslaugas, pasirašo priėmimo-perdavimo aktus, tikrina kitus Paslaugų teikėjo pateikiamus dokumentus, organizuoja arba vykdo susirašinėjimą su Paslaugų teikėju, inicijuoja Sutarties pakeitimus, pratęsimą, jei tai numatyta bei kontroliuoja, kaip Paslaugų teikėjas vykdo kitus sutartinius įsipareigojimus, ir papildomai – projektų vadovą Darių Palšį (tel. Nr. +370 665 14672,      el. paštas dariusp@vaatc.lt), kuris atlieka prevencinę paslaugų priėmimo kontrolę bei, nesant pagrindinio už Sutarties vykdymą atsakingo asmens, atlieka jo funkcijas.

X. KITOS SUTARTIES SĄLYGOS
45. Šalys susitaria, kad perduotus asmens duomenis, reikalingus šioje Sutartyje nustatytiems įsipareigojimams įvykdyti (jeigu tokie duomenys perduodami), Šalys tvarko vadovaudamosi Bendrojo duomenų apsaugos reglamento (ES) 2016/679 bei kitų, asmens duomenų tvarkymą reglamentuojančių teisės aktų, nustatyta tvarka. Šalys susitaria, kad perduoti asmens duomenys, reikalingi šioje Sutartyje nustatytiems įsipareigojimams įvykdyti, tvarkomi iki šios Sutarties pasibaigimo.
46. Perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, skaitmeninės reklamos, publikacijų paruošimo paslaugos; programavimo ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos) arba perkama prekė: programinė įranga, programinės įrangos nuoma, licencijos, elektroniniai leidiniai ar elektroninės knygos.
47. Šalys aiškiai susitaria, kad ši Sutartis gali būti sudaryta šalims apsikeičiant pasirašytu Sutarties variantu elektroniniu paštu, faksu ir/ar kitu šalių suderintų telekomunikacijų galiniu įrenginiu. Šalims sudarius Sutartį šiame punkte nurodytu būdu, Sutartis bus laikoma sudaryta ir nuo jos įsigaliojimo momento sukeliančia šalims teisines pasekmes bei privalomai vykdoma.
48. Šalys įsipareigoja saugoti ir neviešinti gautos konfidencialios informacijos, kurią sužinojo vykdydamos Sutartį, išskyrus informaciją, kuri vadovaujantis įstatymais ir kitais teisės aktais privalo būti vieša. Konfidencialumo įsipareigojimo pažeidimu nelaikoma ir išankstinio šalių leidimo nereikalaujama, jei konfidenciali informacija atskleidžiama asmenims, turintiems teisę susipažinti su konfidencialia informacija bei šalims vykdant teisėtą teismo ar kitų valdžios institucijų nurodymą.
49. Bet koks ginčas ar nuomonių nesutapimas dėl Sutarties ar atskirų jos nuostatų, Sutarties vykdymo, neveikimo ar nutraukimo turi būti sprendžiamas šalių tarpusavio derybomis. Nepavykus susitarti per protingą laiką – ginčas sprendžiamas Lietuvos Respublikos teisės aktų nustatyta tvarka.
50. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje, neatleidžia šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus, kiek įmanoma artimesne Sutarties tikslui bei kitoms jos nuostatoms.

XI. SUTARTIES PRIEDAI
51. Sutarties priedai:
51.1. 1 priedas – techninė specifikacija;
51.2. 2 priedas - Paslaugų teikėjo pasiūlymas.



XII.  ŠALIŲ REKVIZITAI IR KONTAKTINIAI DUOMENYS
	
PASLAUGŲ GAVĖJAS

UAB „VAATC"
Lvivo g. 89-75, Vilnius
Tel. Nr. +370 5 213 0397
Faks. +370 5 233 3254
Kodas 181705485
PVM mokėtojo kodas LT100002064111 
1. s. Nr. LT697044060001378196
AB SEB bankas
Banko kodas 70440


Direktorius
Tomas Vaitkevičius
_______________________
(parašas, data)                            


    A.V.
	
PASLAUGŲ TEIKĖJAS

<pavadinimas>
<adresas>
Tel. Nr. <nurodomas>
Faks. <nurodomas>
El. paštas: <nurodomas> 
Kodas <nurodomas>
PVM mok. kodas <nurodomas>
<nurodomas banko pavadinimas>
Banko kodas <nurodomas>
A. s. <nurodomas>

< pareigos>
<vardas ir pavardė>
__________________
(parašas, data)                 

  
  A. V.

